1.2

## Juoni

Timo Jylhä menee tapaamaan Upia. Jylhä kertoo hänelle uusista todisteista Jaakko Lindenin kuolemaan liittyen. Jylhä laittoi todisteet eteenpäin ylemmälle taholle. Upi kertoo päässeensä yli kaksi vuotta aiemmin ulos kuin mitä hänen piti ja Jylhä luulee Upin vasikoineen. Upi mainitsee Jylhälle uudesta lastista, jonka kanssa hän tarvitsee apua. Jylhä kieltäytyy tarjouksesta.

Aaltoset siirtyvät kotiinsa, jossa perhe syö aamupalaa. Luke tiedustelee vanhemmiltaan, kuka vie hänen jalkapallotreeneihin. Nalle tulee sisälle, ja Upi ilmoittaa Nallen muuttavan väliaikaisesti heille. Tuula ihmettelee miksi Nalle muuttaa heille ja haluaa Upilta lisätietoja. Tuula valittaa firman huonosta tuotosta ja ilmaisee taas pyörittäneensä firmaa Nallen kanssa Upin ollessa vankilassa. Upi kertoo Tikkakosken luulevan, että hän vasikoi miehen ollessaan sisällä.

Meri ja Tume menevät Veikon Kartanoon, jossa Tume tarjoaa Merille illallisen. He törmäävät Tumen ystävään, Vitoon, joka omistaa kartanon. Merin ja Tumen syödessä Meri tallentaa hänen ja Tumen keskustelua.

Tuula juttelee Volkovin kanssa saaren omistajuudesta ja ehdottaa kuinka saarta voitaisiin hyödyntää. Volkovilla on kuitenkin suunnitelma saaren varalle, mihin Tuulan ei pidä sekaantua. Tuula haluaa mukaan mutta Volkov ei ole samaa mieltä. Hän pyytää Tuulaa poistumaan ja kiristää häntä uhkaamalla Lukea. Tuula lähtee hakemaan Lukea pois jalkapallotreeneistä ja huomaa kentän olevan tyhjä. Hän kuitenkin löytää Luken ja hänen tyttöystävänsä Jasminin kuhertelemasta katsomon alta. Tuula on huojentunut siitä, että Luke on kunnossa. Hän on onnellinen pojan puolesta ja vähän kiusaa nuorta Jasminiin liittyen matkalla kotiin.

Tume heittää Merin kotiin. Meri alkaa taas tutkia siskonsa Sadun katoamista. Satun katoamispäivä on 25.8.2017. Meri juttelee toisen kadonneet.fi -sivuston käyttäjän kanssa Sadusta ja hän näyttää toiselle kuvan Sadusta ja Hubbiksesta. Käyttäjä pyytää parempaa kuvaa miehestä, sillä kuvasta ei saa selvää. Seuraavana päivänä töissä Meri kuuntelee äänitteitä hänen, Hubbiksen ja Tumen keskusteluista saadakseen jonkun johtolangan Satuun liittyen. Meri auttaa hoitokodissa vanhaa naista, jonka kanssa he juttelevat tytön katoamisesta. Nainen kertoo, että hänellä on kaksi lasta, jotka ovat jo aikuisia. Nainen kysyy Meriltä, olisiko tuolla tarjota viinaa mutta Meri vastaa kieltävästi.

Hubbis menee rahakätkölle, jonne hän piilottaa valvontakameran. Tuula menee kätkölle Hubbiksen jälkeen ja jää kiinni kameraan. Tuula on palauttamassa varastetut rahat. Hubbis on kotonaan, kun kamera ilmoittaa Tuulan liikkeistä. Hubbis iloitsee ja mainitsee hyvistä uutisista Sipelle, joka haluaa tietää milloin hyvät uutiset muuttuvat rahaksi. Sipe kertoo tarvitsevansa uudet silikonirinnat työtään varten, sillä hän toimii Vitolle hostina. Hubbis ja Sipe alkavat riidellä asiasta, joka eskaloituu siihen, että Hubbis lyö Sipeä kasvoihin.

Upi menee ilmoittautumaan Salolle, joka kertoo Hubbiksen prostituutioringistä ja huumeiden myynnistä. Upi ei ole asiasta tietoinen vaikka kaikki yhdistävät Upin tapaukseen.

Hubbis, Upi, Sipe ja Tuula lähtevät Veikon kartanolle juhliin. Luke on jäänyt Makelle, Patelle ja Inarille lapsenvahdiksi, mutta hän lahjoo kaksoset pysymään keskenään, sillä välin kun hän livahtaa Jasminin kanssa ulos. Kartanossa ovat myös Tume ja Meri sekä K-P. Hubbis kertoo Tuulan rahakätköllä käymisestä ja kiristää häntä haluamalla mukaan Tuulan bisnekseen. Tuula kertoo palauttaneensa rahat jo ja väittää, ettei hänellä ole mitään meneillään. Hubbis haluaa rahaa ja uhkaa kertoa Upille, mikäli Tuula ei tuo rahoja. Upi kertoo Hubbiksen bisneksistä Tumelle, jonka hän passittaa vahtiin talon ulkopuolelle. Tume ja Meri jäävät kartanoon yöksi ja päätyvät harrastamaan seksiä. Meri herää yöllä, kun mies huutaa ja kiroilee kahdelle kartanon työntekijälle. Hän on löytänyt kameran huoneestaan. Tume tulee selvittämään asiaa ja hän uhkaa miestä aseella, jottei tuo kertoisi asiasta poliisille.

Meri palaa kotiin ja jatkaa Satun katoamisen tutkimista. Hän saa viestin Satulta itseltään, jossa nuori pyytää, ettei häntä etsittäisi. Meri menee Salon juttusille, koska epäilee löytäneensä uusia tietoja Satun olinpaikkaan liittyen. Salo kysyy Hubbiksen kuvasta ja kertoo Merille Hubbiksen olevan vaarallinen mies ja pyytää Meriä poistamaan kuvat. Salo väittää Sadun karanneen, ei kadonneen mutta Meri väittää vastaan. Salo kehottaa Meriä lopettamaan etsinnät.

K-P ja Upi menevät tapaamaan Ivanovia, joka kertoo saapuvan lastin tunnistenumeron. Hän antaa Upille puhelimen, johon hän viestii konttiin liittyvistä asioista

Upi ja Tuula menevät Luken koululle tapaamaan Luken opettajaa. Opettaja kertoo vanhemmille Luken tulleen kiusatuksi koulussa, vaikka Upi ja Tuula olettavat Luken itse olevan kiusaaja. Vanhemmat ovat täysin tiedottomia asiasta ja Upi päättää kysyä Lukelta suoraan kiusaajasta. Luke ei halua kertoa kiusaajan nimeä. Upi laittaa Tumen ja Nallen vahtiin koulun ulkopuolelle, jotta kiusaaja jäisi kiinni. Kaksikko lähtee seuraamaan kiusaajaa, joka lähtee koulun pihasta mopolla. Upi saa selville kiusaajan osoitteen ja käy jututtamassa Juha Niemistä, pojan isää, kun Nalle ja Tume odottavat ulkona. Juha väittää, ettei hänen poikansa Roope Nieminen ole kiusannut ketään, vaan tilanne on toisinpäin. Roope on hyvä koulussa, eikä pojalla olisi mitään syytä kiusata ketään. Juha uskoo Luken valehdelleen ja pyytää Upia poistumaan. Hän vetoaa siihen, että tietää ketä Aaltoset ovat.

Kotkan satamaan saapuu kontti, jonka sisällä on paljon nuoria naisia. Kontti avataan ja naiset käsketään makuupusseihin, joihin kaadetaan jäitä. Jäät estävät naisten lämmön näkymästä tullin tutkissa, sillä kontti siirretään.

Illalla Aaltoset katsovat televisiota, kun ovikello soi. Luke menee avaamaan ja oven takana seisoo Jasmin. Tyttö ilmoittaa, ettei hän voi olla enää Luken kanssa. Samaan aikaan Tume uhkailee Roopea aseella ja käskee Roopea jättämään Luken rauhaan.

Meri tarkkailee Hubbista, kun tuo illallistaa thainaisten talolla. Tume odottaa autossa talon ulkopuolella ja seuraa miehen liikkeitä. Mies huomaa Merin, joka poistuu talon nurkalta. Tume lähtee seuraamaan Meriä ja pyytää naisen autonsa kyytiin. Meri valehtelee olevansa lenkillä ja Tume kertoo Merin jääneen hänelle kiinni.

## Rooleissa

* Upi Aaltonen — Turkka Mastomäki
* Tuula Aaltonen — Maria Ylipää
* Luke Aaltonen — Aleksi Kaukamo
* Inari Aaltonen — Sara Pehrsson
* Tume — Joonas Saartamo
* Meri Ekholm — Saara Kotkaniemi
* Hubba-Bubba — Ville Keskilä
* Sipe Aaltonen — Maria Järvenhelmi
* Nalle — Pekka Huotari
* Matti Salo — Teemu Aromaa
* K-P — Andreas af Enehielm
* Ivanov — Kris Gummerus
* Ilja Volkov — Arni Soini
* Timo Jylhä — Ilkka Villi
* Vito — Rafael Banasik
* Tina Nyholm — Sophia Heikkilä
* Riitta Linden — Riitta Havukainen
* Jasmin Nieminen — Kati Vainionpää
* Juha Nieminen — Iikka Forss
* Roope Nieminen — Emil Storgård
* Make — Ralf Linnavirta
* Pate — Robin Linnavirta